รัฐบาลไทย-ข่าวทำเนียบรัฐบาล-รมว.สุชาติ มอบ เลขา เปิดงาน Bangkok Job Fair 2021 พบงานว่าง 5,000 กว่าอัตรา 26-27 มี.ค.นี้ ที่หน้าศูนย์การค้าฟอร์จูน
วันศุกร์ที่ 26 มีนาคม 2564
รมว.สุชาติ มอบ เลขา เปิดงาน Bangkok Job Fair 2021 พบงานว่าง 5,000 กว่าอัตรา 26-27 มี.ค.นี้ ที่หน้าศูนย์การค้าฟอร์จูน
รัฐมนตรีว่าการกระทรวงแรงงาน มอบหมายให้ เลขานุการรัฐมนตรีว่าการกระทรวงแรงงาน เปิดงาน Bangkok Job Fair 2021 พบกับสถานประกอบการชั้นนํา 40 แห่งมาร่วมออกบูธรับสมัครงาน มีตําแหน่งงานว่าง 5,000 กว่าอัตรา วันที่ 26-27 มีนาคมนี้ ณ ฟอร์จูนสตรีท ศูนย์การค้าฟอร์จู
เมื่อวันที่ 26 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงานเป็นประธานในพิธีเปิดงาน Bangkok Job Fair 2021 ณ ฟอร์จูนสตรีท ศูนย์การค้าฟอร์จูนทาวน์ กรุงเทพมหานคร โดยเลขานุการรัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การนําของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญกับแก้ไขปัญหาการว่างงานจากผลกระทบโควิด -19 ซึ่งในวันนี้ ท่านสุชาติ ชมกลิ่น รัฐมนตรีว่าการกระทรวงแรงงาน ดําริให้จัดงาน BANGKOK JOB FAIR 2021 ขึ้น เพื่อให้ผู้ที่ไม่ได้ไปสมัครงานในงาน Job Expo Thailand 2020 เมื่อปลายปีที่แล้ว ได้มีโอกาสมาสมัครงานในงานนี้ เพื่อบรรเทาผลกระทบจากโควิด-19 และลดปัญหาการว่างงาน โดยส่งเสริมการมีงานทําให้แก่ ผู้ว่างงาน ผู้ถูกเลิกจ้าง ผู้ได้รับผลกระทบจากโควิด-19 และคนไทยทุกคนที่ประสงค์จะหางานทํา ด้วยการจัดกิจกรรมเพิ่มโอกาสสมัครงานกับนายจ้าง/สถานประกอบการจํานวนมากโดยตรงในคราวเดียว รวมทั้งเพิ่มโอกาสคัดเลือกตําแหน่งงานว่างที่ตรงกับความรู้ความสามารถ ซึ่งมีสถานประกอบการชั้นนํา 40 แห่งมาร่วมออกบูธรับสมัครงาน มีตําแหน่งงานว่าง 5,000 กว่าอัตรา
นายสุเทพกล่าวต่อว่า การจัดงานในวันนี้สอดคล้องตามนโยบายรัฐบาล เป็นแนวทางสู่การปฏิบัติ โดยมุ่งเน้นตอบสนองต่อยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ โดยการพัฒนาแรงงานให้สอดคล้องกับความต้องการของตลาดแรงงาน ทําให้คนในวัยแรงงานสามารถเลือกทํางานได้ตามความรู้และความถนัดของตน ยกระดับจากผู้ใช้แรงงาน เป็นผู้ใช้พลังสมอง ที่สามารถเข้าถึงแหล่งทุน นวัตกรรม เทคโนโลยี และข่าวสารข้อมูลได้สะดวก มีทักษะในการทํางาน มีอาชีพ มีรายได้ที่มั่นคงและยั่งยืน จึงขอเชิญชวนผู้สนใจสมัครงาน ผู้กําลังมองหาไอเดียในการประกอบอาชีพเสริม และประชาชนผู้สนใจทุกท่าน เข้าร่วมงานได้ในวันศุกร์ที่ 26 และวันเสาร์ที่ 27 มีนาคม 2564 ตั้งแต่เวลา 09.00 – 16.30 น. ที่บริเวณลานฟอร์จูนสตรีท (หน้าอาคาร) ศูนย์การค้าฟอร์จูนทาวน์ กรุงเทพมหานคร กระทรวงแรงงาน โดยกรมการจัดหางาน ได้จัดกิจกรรมนัดพบแรงงาน โดยมีนายจ้าง/สถานประกอบการชั้นนําเข้าร่วมรับสมัครงาน จํานวน 40 แห่ง อาทิ บริษัท ซีพี แลนด์ จํากัด (มหาชน) บริษัท เซ็นทรัล เรสตอรองส์ กรุ๊ป จํากัด บริษัท เดอะ ไมเนอร์ ฟู้ด กรุ๊ป จํากัด (มหาชน) บริษัท เอกชัย ดีสทริบิวชั่น ซิสเทม จํากัด (โลตัส) บริษัท ไทยน้ําทิพย์ จํากัด บริษัท เจริญโภคภัณฑ์อาหาร จํากัด (มหาชน) บริษัท ทรู คอร์ปอเรชั่น จํากัด (มหาชน) และบริษัท ซีพี ออลล์ จํากัด (มหาชน) เป็นต้น ซึ่งกิจการที่เปิดรับสมัครมีทั้งประเภทกิจการธุรกิจค้าปลีก กิจการผลิตสื่อสิ่งพิมพ์ กิจการก่อสร้างและอสังหาริมทรัพย์ กิจการร้านอาหารและเครื่องดื่ม กิจการให้บริการด้านการเงิน และกิจการบริการขนส่งสินค้าและขนส่งสาธารณะ มีตําแหน่งงานว่างซึ่งต้องการแรงงานในทุกระดับการศึกษา จํานวนกว่า 5,000 อัตรา ตําแหน่งงานที่น่าสนใจ ได้แก่ วิศวกรโยธา สถาปนิก เขียนแบบ ผู้ช่วยผู้จัดการร้าน พนักงานบัญชี เจ้าหน้าที่ธุรการ พนักงานบริการ และพนักงานทั่วไป (ฝ่ายผลิต) เป็นต้น โดยแยกเป็นวุฒิปริญญาตรี 2,106 อัตรา วุฒิปวส. 461 อัตรา วุฒิปวช. 179 อัตรา วุฒิม.6 และต่ํากว่า 2,842 อัตรา รวมทั้งมีการสาธิตการประกอบอาชีพอิสระ วันละ 10 อาชีพต่อวัน รวมทั้งสิ้น 20 อาชีพ และการแสดงการประกอบอาชีพอิสระในรูปแบบ Food Truck จํานวน 4 คัน
ทั้งนี้ การจัดงานดังกล่าวมุ่งหวังให้คนหางานได้รับความสะดวกสบายและประโยชน์สูงสุด สําหรับผู้ที่เข้าร่วมงานสามารถสมัครงานง่ายๆ เพียง 3 ขั้นตอน คือ 1. เลือกบริษัทที่ต้องการ 2. แสกนคิวอาร์โค้ด 3. เลือกตําแหน่งงานและกรอกข้อมูลส่วนบุคคลแล้วกดส่ง นายจ้าง/สถานประกอบการจะได้รับข้อมูล และผู้สมัครงานเข้ารับการสัมภาษณ์กับนายจ้าง/สถานประกอบการได้ทันที ในส่วนของการเดินทางได้เลือกจัดงานใจกลางเมืองที่มีความสะดวกในการเดินทาง โดยศูนย์การค้าฟอร์จูนทาวน์ ตั้งอยู่บริเวณสี่แยกพระราม 9 ติดกับโรงแรมแกรนด์ เมอร์เคียว ฟอร์จูน และเทสโก้ โลตัส สามารถเดินทางทั้งด้วยรถยนต์ส่วนตัว ใช้บริการรถไฟฟ้าใต้ดิน (MRT) ลงสถานีพระราม 9 ทางออกที่ 1 หรือรถไฟฟ้า BTS ลงสถานีอนุสาวรีย์ชัยสมรภูมิ ต่อรถเมล์ หรือรถตู้ปรับอากาศ มีนบุรี-อนุสาวรีย์ (ลงหน้า อสมท.) หรือลงสถานีอโศก ต่อรถไฟใต้ดินลงสถานีพระราม 9 ทางออกที่ 1 หรือเดินทางด้วย รถตู้ปรับอากาศ สะพานใหม่-อสมท., งามวงศ์วาน-อสมท., มีนบุรี-อนุสาวรีย์ (ลงหน้า อสมท.) หรือเดินทางด้วยรถโดยสารประจําทางสาย 172 ,98 ,171 ,36 ,73 ,73ก ,137 ,168 ,204 ,206 ,514 ,517 ,528 และ 529 โดยผู้สนใจสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694